איך מנהלים נכון את הזמן לאורך מבחן באוניברסיטה?
תוכלו לקרוא אינספור מאמרים על איך להתכונן למבחן, איך לנהל את לוח הזמנים בתקופת המבחנים, הדרך הנכונה לקרוא מאמר אקדמי וגם איך להפחית את רמות הלחץ לקראת המבחן. המידע שככל הנראה יהיה לכם קצת יותר קשה למצוא הוא בדבר ניהול זמן נכון לאורך המבחן.
לא מעט סטודנטים מאבדים לא מעט נקודות במבחנים בגלל ניהול לא נכון של זמנים לאורך המבחן. לפניכם, המדריך המקוצר (אך עם זאת השלם) באשר לשאלה הגדולה: איך לנהל נכון את הזמן במבחן?
ניהול זמן הוא דבר מהותי וחשוב לכם בתור סטודנטים! גם עם הגשת עבודות אקדמיות, אתם נדרשים לעמוד בזמנים. כתיבת עבודה סמינריונית בתשלום לדוגמא, עדיין מצריכה מכם לעמוד בזמני ההגשה – שכן הגשות במועדים מאוחרים יותר, לא תמיד מתקבלות. ללמוד לנהל את הזמן אולי לוקח זמן, אך גם אתם יכולים ללמוד איך לעשות זאת.
במבחן שזה עתה הניחו על שולחנכם אתם מתבקשים לענות על 5 שאלות אמריקאיות ו-3 שאלות פתוחות? שימו לב: למרות שיש לכם 8 שאלות, אינכם צריכים לחלק את הזמן שלכם בשמונה שאלות. מובן כי מענה על שאלה אמריקאית מהיר יותר, בעוד שאלה פתוחה מצריכה מכם זמן לתכנן את התשובה ולכתוב אותה על פני עמוד ועד שלושה עמודים.
לכן, עם קבלת המבחן, צרו לעצמכם לוח זמנים בהתאם לזמן שניתן לכם. לדוגמא, במידה ויש לכם 3 שעות להשיב על המבחן, יהיה נכון להקצות בין 15 ל-30 דקות עבור השאלות האמריקאיות, ואת יתר הזמן להקדיש לשאלות הפתוחות.
כדאי תמיד להתחיל להשיב על שאלות שאתם יודעים את התשובה שלהן, או כאלו שהמענה עליהן בא לכם יותר בקלות. בעת שאתם מתחילים להשיב על שאלות שקל לכם יותר להשיב עליהן, אתם גם צוברים ביטחון, גם ממלאים עצמכם במוטיבציה וגם חסכוניים יותר בזמן. להתחיל את המבחן בשאלה שאינכם יודעים זו טעות: אתם מבזבזים כך זמן רב, נכנסים לתסכול וכך גם הביטחון שלכם נפגע ומשפיע על יתר המבחן.
ודבר חשוב הקשור בניהול הזמן שלא כל הסטודנטים עושים: להשאיר זמן למעבר על תשובות המבחן. חשוב מאד שתהיה לכם לפחות כחצי שעה פנויה, לאורכה תוכלו לקרוא את השאלות והתשובות שלכם. מדובר על מעין שלב עריכה בעת שמדובר על שאלות פתוחות, ואילו השאלות האמריקאיות זוכות מכם לבקרה נוספת באשר לתשובה.